ming030890/wiki-yue-high-quality huggingface dataset:
第14屆印度總統選舉

第14屆印度總統選舉響2012年7月19號舉行。

背景
根據印度體制，印度總理擁有大部分行政權力，總統名義上只係國家元首同武裝部隊統師，但係冇實權。不過有權力推翻政府提出嘅法案，同埋響選舉五五波選唔到新一任總理嗰時，可以指定邊個政黨組閣。

結果
印度總統選舉結果公布，由執政黨前財長慕克吉當選。

後續
贏出總統選舉嘅七十六歲慕克吉向支持者發表講話，強調會認真同審慎做好總統工作，同時亦感謝響2007年，就任印度首位女總統嘅帕蒂爾，多年來為印度作出供獻。慕克吉係印度執政黨前財政部長，響政府做嘢超過四十年，重做過外長同國防部長之類嘅重要職務，將會響7月25號宣誓就職，成為印度第十四任總統，為期五年。
第13屆波蘭總統選舉

第13屆波蘭總統選舉喺2015年5月10號舉行，而第二輪選舉就喺2015年5月24號舉行。
波蘭總統選舉第二輪投票結束，票站調查話最大反對黨法律與公正黨候選人杜達攞到過半數選票，贏咗現任總統科莫羅夫斯基；而新總統會喺八月宣誓就職。

制度
波蘭總統係由直接選舉產生，任期五年，可以連任一次。根據憲法規定，總統一定要攞到過半數選票先可以贏出，如果攞唔到過半數選票，就要喺第一輪選舉入面攞到最多票數嘅兩個人嚟進行第二輪選舉分勝負。

候選人
要做候選人就一定要係波蘭公民，至少有三十五歲，而且要攞到十萬個選民簽名。
呢屆選舉有廿三個人去咗國家選舉委員會登記做候選人，但係只有十一個攞到十萬個選民簽名。
電影導演Grzegorz Braun（獨立人士），48歲
歐洲議會議員安濟·杜達（法律與公正黨），42歲
聖十字省Adam Jarubas（波蘭人民黨），40歲
現任波蘭總統布羅尼斯瓦夫·科莫羅夫斯基（公民綱領黨），62歲
歐洲議會議員Janusz Korwin-Mikke（延續聯盟共和國 - 自由和希望），72歲
作家 Marian Kowalski（民族運動），50歲
搖滾樂手同下西里西亞省議員 Paweł Kukiz（獨立人士），51歲
政治同歷史學家Magdalena Ogórek（獨立人士），36歲
下議院議員Janusz Palikot（你的運動），50歲
企業家Paweł Tanajno（直接民主），39歲
律師Jacek Wilk（新右派代表大會），40歲

杜達
杜達支持者喺法律與公正黨競選總部歡呼，杜達接受祝賀，承諾會改變波蘭，以開明嘅態度迎難而上。

科莫羅夫斯基
連任唔到嘅科莫羅夫斯基以獨立人士參選，但係得到執政嘅公民綱領黨支持，而佢承認落敗，祝願對手管治順利，由於公民綱領黨上台八年間經濟有改善，外界原本估會幫到科莫羅夫斯基喺首輪投票贏出，但係結果係佢攞唔到過半數選票，只攞到百分之三十三嘅選票，而且重要落後杜達百分之一嘅選票。

分析
分析認為，選舉結果顯示波蘭人對執政嘅公民綱領黨捲入貪污醜聞表示失望，亦唔滿意而家嘅人工同就業情況，冇因經濟好轉而轉好。今次嘅總統選舉係被視為十月舉行嘅國會選舉前哨戰，估計到時公民綱領黨同樣會面對法律與公正黨嘅嚴峻挑戰。
第13屆葡萄牙國會選舉

第13屆葡萄牙國會選舉響1852年12月12號舉行。
第13屆贊比亞總統選舉

第13屆贊比亞總統選舉將會喺2016年9月舉行。

背景
喺第11屆贊比亞總統選舉入面選出愛國陣線嘅邁克爾·薩塔做總統，任期去到2016年9月為止，但係做緊總統嘅邁克爾·薩塔中途死咗，重有成年半任期未做，所以要舉行第12屆贊比亞總統選舉嚟選出一個總統做埋剩底嘅年半任期，結果係由同黨嘅埃德加·倫古贏出。

制度
夠十八歲就可以投票選總統，而總統選舉制度係喺一次投票入面邊嗰攞到最多票就贏出，冇第二輪投票。
第13屆香港舞台劇獎

第13屆香港舞台劇獎頒獎禮，喺2004年舉行。
第14屆日本參議院議員通常選舉

第14屆日本參議院議員通常選舉喺1986年7月6號舉行。

內閣
第2次中曾根內閣。

選舉舉行
1986年7月6號。

選舉人數
126人。
地方選區：76人。
全國選區：50人。

選舉制度
地方選區
小選區制
兩人選區：26人。
中選區制
四人選區：15人。
六人選區：4人。
八人選區：2人。
全國選區
開放名單嘅比例代表制：50人。
唔記名投票
選舉資格：夠廿歲嘅男女先可以投票。
選民人數：83,426,845人。
地方選區：41,842,106人。
全國選區：44,584,739人。

其他
候選人：506人。
地方選區：263人。
全國選區：243人。

投票率
71.3%。

第一次參選就贏咗
有「※」曾經係眾議院議員。
自由民主黨
青木幹雄
大塚清次郎
小野清子
木宮和彥
久世公堯
遝掛哲男
齋藤文夫
下稲葉耕吉
鈴木貞敏
高橋清孝
田邊哲夫
中曾根弘文
永田良雄
永野茂門
野澤太三
福田幸弘
松浦孝治
宮崎秀樹
向山一人※
本村和喜
日本社會黨
及川一夫
田淵勳二
千葉景子
山口哲夫
山本正和
渡邊四郎
公明黨
豬熊重二
及川順郎
片上公人
廣中和歌子
日本共產黨
諫山博※
吉岡吉典
民社黨
勝木健司
橋本孝一郎
稅金黨
秋山肇
工薪族新黨
平野清
獨立人士
一井淳治
上杉光弘
西川きよし
第13屆馬來西亞下議院選舉

第13屆馬來西亞下議院選舉喺2013年5月5號喺馬來西亞舉行，一共有12個州嘅州議會同步舉行選舉，只有砂拉越州除外。呢屆選舉被列為馬來西亞最激烈嘅選舉。
反對黨聯盟人民聯盟（民聯）喺呢次選舉首次得到全國過半票數支持，但執政聯盟國民陣線（國陣）仍然憑選區劃分優勢，得以保住國會簡單多數席位繼續執政，並從民聯手中取回吉打州執政權，喺其他州屬嘅議席都有所增加，當中喺霹靂及登嘉樓州獲得多數席位繼續執政。
2013年5月8號，超過12萬人聚集喺雪蘭莪州格拉納再也體育館舉行示威，抗議大選不公，質疑納吉阿都拉薩領導嘅執政黨國民陣線喺選舉中舞弊
第14屆中華民國總統選舉

第14屆中華民國總統選舉響2016年1月16號舉行，最終由民進黨蔡英文以6,894,744票（得票率56.1234%）贏。
皮奧特羅維策

皮奧特羅維策（Piotrowice），係波蘭馬索維亞省一個鎮仔，人口約莫有3百人。
皮影戲

皮影戲係種中國傳統嘅公仔戲，由人喺白布幕後面控制住皮公仔嘅動作，再用光將皮公仔嘅影投落幕度，等另一邊嘅觀眾睇到。
皮埃爾·韋尼奧

皮埃爾·韋尼奧（法文：Pierre Victurnien Vergniaud，1753年5月31號—1793年10月31號），係法國嘅律師、吉倫特派政治人。喺大革命期間做立法議會同埋國民公會嘅議員。1792年第一共和國成立後，佢參與咗投票處決路易十六。1793年5月，山岳派嘅馬拉、羅伯斯庇爾、丹敦等人推翻咗吉倫特派，佢亦俾逮捕之後上斷頭台。
皮夏涅

皮夏涅係烏克蘭嘅村落，喺該國東部哈爾科夫州，由庫皮揚斯克區負責管轄，喺1650年起，面積1.15平方公里，海拔高度94米，2001年人口528，人口密度每平方公里459.1人。
皮山

皮山（維吾爾文：گۇما ناھىيىسى‎‎‎）係中國新疆和田地區嘅一個縣。
皮奧伊州

皮奧伊州（Piauí）係巴西東北部一州，首府特雷西納。
皮層

響解剖學同埋動物學，皮層（英文：Cortex）係指一個器官嘅最外層。
申東甲

申東甲，係大韓民國嘅一個男藝人同埋歌手。
申泮文

申泮文（粵拼：san1 bun3 man4；1916年9月7號—2017年7月4號）係中國大陸嘅教育家同化學家，廣東從化縣（今日嘅廣東廣州從化區）人，佢曾經喺南開大學做過無機化學教研室主任同埋元素有機化學研究所副所長、新能源材料化學研究所學術委員會主任等職位。由於佢長期喺氫化學同埋金屬氫化物、氫能源化學搞研究，重喺南開大學開過新能源材料、應用呢兩間化學研究所。重整過鎳氫電池同埋釹鐵硼永磁合金等等好多個國家專利項工藝。
2017年7月4號00:42（UTC+8），佢喺天津因病冇得醫死咗，終年100歲。
申海

申海（瑞典文：Sandhamn）係瑞典士多貢羣島上一漁村，喺士多貢東面，波羅的海西面。申海瑞典文係沙港咁解。條村得27公頃，百幾人，但係佢以旅遊業出名，係滑水同揚帆勝地。
申海有船來回士多貢。
座標:  北緯59°17′22″東經18°54′49″
申留真

申留真（2001年4月17號—）係大韓民國一個女歌手，組合Itzy成員。
申東燁

申東燁，係大韓民國嘅一個男藝人同埋演員。
申秀蘭

申秀蘭，係大韓民國嘅一個女藝人同埋歌手。
申翼熙

申翼熙（신익희，1892年6月9號—1956年5月5號），號海公·海候，字如耉，中國名王邦平、王海公、王邦牛，係韓國嘅獨立運動家、敎育家、政治人同言論人。大韓民國第2代國會議長，國民大學創辦人。
申海澈

申海澈，係大韓民國嘅一個男藝人同埋歌手。
聚龍村

聚龍村（粵拼：zeoi6 lung4 cyun1）係廣東廣州嘅一條村，舊底屬番禺縣崇文社（堡），而家屬荔灣區芳村沖口街道。清末開村，世居村民姓鄺。

史
聚龍村村民姓鄺，原籍廣東台山縣蒼下村。清末，蒼下鄺氏族​​人鄺伍臣睇啱咗番禺縣崇文社大涌口附近笪地，同族人夾份買落，喺光緒五年（1879年） 開始起屋。有傳打樁嗰陣，紅砂岩層有水湧出來，風水佬就話呢個係「龍出血」，於是乎起名叫「聚龍」。
清代，聚龍村屬番禺縣茭塘司崇文社（堡）。中華民國時期，屬廣州市崇文區。1949年之後，屬廣州市芳村區。1954年， 屬廣州市芳村鎮。1961年，屬芳村區涌口街。1962年，屬廣州市郊區芳村道。1987年，屬芳村區涌口街。2005年，芳村區併入荔灣區，聚龍村屬荔灣區涌口街道聚龍社區，直到家時。

佈局
聚龍村係典型嘅梳式佈局，21座傳統民居排列整齊、方正，東西長117米，南北深63米。聚龍村外圍原先有3米咁高嘅牆，仲有東西炮樓，村口門樓上高嵌住清末進士姚沛寫嘅「聚龍村」匾。有一個書舍。村入邊有兩條大路、七條巷仔。路邊種花種樹，有石檯石凳。

建築
聚龍村民居嘅牆體、屋頂、影壁、水井、神樓同裝飾構建融合咗地域、政治、信仰、宗教、種族同藝術等等好多種文化元素。民居都係典型三間兩廊式廣府民居，坐北向南，磚木結構，硬山頂，碌灰筒瓦，青磚牆，花崗岩石腳。西邊係1914年新起嘅21號民居，自成一路。條村原先嘅21間民居，門牌聚龍村11號、15號嘅民居喺1930年代冧咗。
聚酰胺

。天然有，人工有。天然好似蛋白質咁，做得出天然纖維，如羊毛，如蠶絲。人工出名有尼龍，有芳綸。化學來講，酰胺有羧基同氨基，用酰胺鍵聚合出來。唔少動物有大把聚酰胺，以胺基酸聚合成多肽，亦即蛋白質。人工做出來，依類聚合物會歸入塑膠。
聞一多

聞一多（粵拼：man4 jat1 do1，1899年11月24號—1946年7月15號），原名聞亦多，譜名家驊（粵拼：gaa1 waa4），係中國男現代作家。響中國湖北省黃岡市浠水縣出世，1912年考入清華學校中等科，1920年開始投身寫作，同時亦參加多場政治運動。1946年畀昆明警備司令部某位下級軍官暗殺。

早年
聞一多原本叫聞亦多，字友三，號友山，譜名家驊，1899年11月24號響湖北省黃岡市浠水縣聞家鋪出世，係一個書香世家。佢嘅名出自《論語·季氏》嘅「益者三友，友直、友諒、友多聞」。聞氏家族係當地一個大家族，跟據族譜，佢哋嘅祖先係南宋抗元代表人文天祥，後人改姓「聞」。
聞一多嘅老豆聞邦本，字固臣，係清末嘅秀才。佢思想較為開放，比較能接受西方思想，所以細個嘅聞一多已經響屋企讀緊《東方雜誌》之類嘅新時代思想雜認。5歲嗰陣，聞一多入讀私墊，讀《三字經》之類嘅書本。之後聞一多嘅爺爺又響屋企搞家墊，名為「綿葛軒小學」，並請專門嘅老師嚟教家族弟子，而聞一多亦同班親戚一齊響度讀書。
1910年，聞一多同幾個堂大佬到武昌求學，就讀兩湖總師範學堂附屬高等小學校，並響芝麻岭三佛閣廟租咗間屋一齊住。同年武昌爆發辛亥革命，聞一多深受革命黨人影響，剪去長頭髮。
1912年，武昌局勢算係比較平靜後，聞一多轉讀武昌民國公校同實修學校。無耐聞一多就投考清華學校中等科，最後以湖北籍第二名考上。跟住佢同堂大佬聞亦傳一齊到清華學校讀書，並改名為「聞多」，目的係為簡化自己名嘅寫法。

青年時期
直至五四運動嗰陣，佢改名叫「聞一多」。
聚餐

聚餐又叫飯局，係一班人聚埋一齊食一餐正餐嘅聚會，目的係社交活動、思想交流、增進友誼、相討大計、慶祝典禮、盛事等等。可以喺食肆度進行、叫到會或者參加嘅人都帶啲嘢食去分享。
聚魚道

聚魚道（英文：Chui Yu Road）係香港一馬路，喺九龍深水埗同大角咀之間，呈東西向，喺正深水埗區同油尖旺區分界。
聚魚道東駁大角咀道同通州街，西駁深旺道，北面係深水埗通州街公園，南面就係大角咀港灣豪庭。
聚龍潭

聚龍潭（粵拼：zeoi6 lung4 taam4）係中國廣西桂林一景區，亦係陽朔十里畫廊嘅景區之一。位置喺陽朔城區南邊嘅十里畫廊景區入面，321國道嘅K549+350標記位。佢既係中國大陸AAA級景區之一，又係陽朔境内唯一有水、陸路睇鐘乳石同石筍嘅溶洞。
呢個景區之所以出名，係因為佢係個地下河溶洞，有好多好靚嘅鐘乳石響度，入面有黑巖同水巖組成。窿入面最高去到25m，最闊去到30m。
禮部

禮部係專管禮儀、祭祀、科舉、教育等嘅部門，係六部之一。
禮頓中心

禮頓中心（Leighton Centre）係香港一座寫字樓，喺銅鑼灣禮頓道77號，鄰近勿地臣街同霎東街。大樓1977年起好，發展商係希慎興業。
禮頓山

禮頓山係香港一個小山仔，位於香港島銅鑼灣同跑馬地之間，禮頓道以南一帶。
禮頓山嘅法定地區屬跑馬地，同掃桿埔一樣係跑馬地嘅一個分區。禮頓山同掃桿埔同屬B07樂活選區。
1941年香港保衛戰時，該處嘅禮頓山據點係守衛維多利亞城嘅重要防線，山下亦設有防空洞。
2002年，新鴻基地產喺該處發展同名嘅私人住宅項目。
禮頓亞洲

禮頓亞洲（英文：Leighton Asia），通稱禮頓建築，係澳洲CIMIC集團旗下嘅全資子公司。CIMIC集團喺1962年成立，總部位於澳洲雪梨聖李安納，1975年開始涉足亞洲，成立咗子公司禮頓亞洲。呢間公司嘅業務包括建築、土木工程、採礦等等。另一間澳洲企業UGL都係CIMIC集團成員之一。禮頓亞洲而家嘅業務涵蓋咗香港、印尼、印度、澳門、馬來西亞、菲律賓、新加坡、泰國同埋伊拉克等地。

爭議
2018年5月，港鐵監工，由禮頓負責起嘅沙中綫紅磡站擴建工程被人揭發咗非法剪鋼筋，令到石屎強度唔夠。經過調查之後，香港政府喺2020年6月起訴禮頓違反《建築物條例》罪行。另外，禮頓亦因為咁而一直被政府禁止參與工務工程投標。
禹

禹，又叫大禹、夏禹，係黃帝玄孫，鯀個仔，夏朝開國國君，定都響安邑（今山西夏縣）。佢最出名事跡係成功幫舜治水，結果畀舜禪讓帝位，創立夏朝。
禹佳生活服務

禹佳生活服務係禹洲集團旗下物業管理公司，主要業務為喺中國提供物業管理服務。
2021年，禹佳生活服務申請喺香港交易所上巿，計劃集資8000萬美元（6.24億港元）。
2022年1月，華潤萬象生活以唔多於10.6億元人民幣收購禹佳生活服務旗下禹洲物業服務嘅全部股權。
短吻蝙蝠魚

短吻蝙蝠魚（學名：Ogcocephalus nasutus）係棘茄魚科蝙蝠魚屬嘅其中一個種。
短尾腔蝠魚

短尾腔蝠魚（學名：Coelophrys brevicaudata）係棘茄魚科腔蝠魚屬嘅其中一個種。
短尾貓

短尾貓（Lynx rufus）係貓科山貓屬嘅一個物種，主要生活喺北美洲。
短倉

短倉（英文：short）泛指一啲「預件資產價值會跌，跌咗就會有利可圖」嘅投資做法。
短倉最常見嘅做法係賣空－想像依家位投資者借一件資產返嚟，再賣咗件資產佢，等到遲啲佢就要買返件資產返嚟還畀債主，如果期間件資產嘅價跌咗，噉呢位投資者就有賺。

沽空
沽空（英文：Short Selling），又叫做借貨沽空或者賣空係指投資者賣出佢借返嚟既股票，希望係到期還啲股票俾人嗰日或者之前，用較低既價錢買入股票，然後將買到既股票還返俾借股票俾佢既人。

操作方法
沽空既投資者睇淡某隻股票，相信呢隻股票既價錢會跌。咁佢就去股票經紀行開個沽空戶口，向經紀行借入想沽空嗰隻股票（呢個做法叫做借貨沽空，股票行要佢存入一定比例既按金），然後將借返嚟既股票賣出套現。喺借貨既合約期滿前，喺市場買入同一隻股票，將啱啱買返嚟既股票還俾經紀行，呢個動作叫做平倉（英文：covering the position，或者就咁叫covering），而一賣一買既差價，扣除借貨成本同埋手續費，就係投資者既利潤。

風險
沽空係高風險既投資行為，如果沽空既投資者估錯咗，股價無跌到，甚至升咗，或者俾人夾倉（或者叫挾倉，英文：Cornered），就會蝕本。
短吻鱷科

短吻鱷同凱門鱷係爬蟲類裏面，鱷魚嘅一個亞科。
同其他鱷魚相比，短吻鱷同凱門鱷嘅咀較短同較寬。下頷4齒嵌入上頷一道凹窩，口部合埋嗰陣係睇唔到嘅。不過鱷類嘅上頷有一道凹槽，下頷第四齒嵌入其中，因此當口部合埋嗰陣，仲可以見到果隻牙。
短吻鱷科嘅鱷魚鍾意住喺淡水度，而對人類嘅危險性一般唔夠鱷魚咁勁。
而家生存嘅短吻鱷有兩種：揚子鱷同美洲短吻鱷。前者住喺中國黃河一帶，後者住喺北美洲南面嘅濕地。喺西班牙文裏面，短吻鱷嘅原名嚟自 el ，la lagartija，意思係蜥蝪。
佛羅里達州Everglades National Park裏面嘅鱷魚巢
南灘鱷魚農場
短序潤楠

短序潤楠（粵拼：dyun5 zeoi6 jeon6 naam4；學名：Machilus pingii）係樟科潤楠屬嘅常綠喬木。
短序潤楠喺中國大陸被列入咗國家Ⅱ級重點保護野生植物。

樣
植株高40米，細枝啡色，乾時成日藍紫黑。顶芽似蛋，鱗片近圓形，淺啡。

用途
佢嘅莖可以攞嚟整傢俬、雕刻、建築同精密木模。
短尾棘茄魚

短尾棘茄魚（學名：Halieutaea brevicauda）係棘茄魚科棘茄魚屬嘅其中一個種。
短吻果蝠

短吻果蝠，舊時叫犬蝠（Cynopterus sphinx），係一種以食果實為主嘅蝙蝠之一。亦係森林裏面重要嘅種子傳統者之一。喺香港，佢亦係唯一一種用蒲葵葉造巢嘅蝙蝠。佢會將塊葉整到成個帳蓬咁樣，葉面向下墮。

食啲乜
主要以生果為主，有時都會捉蟲食。佢哋重會為好多種植物傳播花粉（例如香蕉）同種（例如榕樹）。佢哋會吞咗啲細粒嘅果實，大粒嗰啲就會用口擠出汁液，然後將種子吐出嚟。
短仔

短仔係三行嘅行話，指一段用來駁嘢嘅短水管；銅喉，鐵喉，或者膠喉都得；長度冇定。
第3屆高雄市市長選舉

呢篇文 嘅標題——《第3屆高雄市市長選舉》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
第3屆高雄市市長選舉

選後韓國瑜中國國民黨
第3屆高雄市市長選舉喺2018年11月24號舉行。

劉世芳
2018年1月11號晏晝，民進黨高雄市長黨內初選競爭激烈，五個參選人之一嘅立法委員劉世芳，突然宣布退選，外界都嚇咗一跳，過去外界一直認為佢係現任市長陳菊嘅接班人，表態要選初選以來陳菊多次幫佢公開站台，私底下亦成日陪佢周圍走，不過就響陳菊出書之後書入面嘅事實不符嘅爭議，引來黨友窮追猛打，加埋劉世芳嘅民調，唔理係出面定黨入面，始終唔見起色，最後只能選擇退選。
第3屆蒙古國總統選舉

第3屆蒙古國總統選舉喺2001年5月20號舉行，結果係蒙古人民黨嘅那楚克以59.2％贏出。呢次選舉投票率係82.9％。
第3屆阿富汗總統選舉

第3屆阿富汗總統選舉響2014年4月5號同6月14號舉行。

背景
呢次選舉有一千二百萬名選民，為咗確保選舉公正、防止舞弊，獨立選委會響外國買咗有條碼嘅選票，同時響意大利訂咗一批一個禮拜都洗唔甩嘅油墨，以便響選民隻手到做記號，防止有人重複投票。
根據憲法，已連任兩屆嘅時任總統卡爾扎伊唔得參加，所以呢次係阿富汗響2001年推翻塔利班政權之後，首次以民主方式移交政權，加上以美軍為首嘅國際安全部隊即將撤離，選舉將會影響阿富汗內政、外交發展，備受國際高度關注。
選委會又話，全國七千幾個票站，有近一成因暴力威脅開唔到，唔少都係塔利班最活躍嘅東部選區。而塔利班又響選舉之前講過會以暴力抵制選舉，票站同選民都係襲擊嘅目標。佢哋自3月以嚟已經發動多宗襲擊，當局派出超過三十五萬士兵同警察維持治安。

過程
投票響當地時間朝早七點開始，首都喀布爾唔少選民無懼塔利班同大雨，一早到票站排隊投票，迎接阿富汗新嘅歷史起點。

候選人
今屆選舉一共有八個候選人，當中以最大反對黨民族陣線領導人阿卜杜拉阿卜杜拉（英文：Abdullah Abdullah）、前財長加尼、前外長拉蘇爾嘅呼聲最高。

民意調查
輿論預測，阿卜杜拉阿卜杜拉有三成支持率，領先其他對手。

後續
6月舉行嘅第二輪投票，有份參選嘅阿卜杜拉阿卜杜拉話選舉舞弊，拒絕承認結果。最後，經美國斡旋，加尼同阿卜杜拉阿卜杜拉達成分享權力協議，同意由加尼出任總統，阿卜杜拉阿卜杜拉出任政府長官。
9月29號，宣誓儀式響首都喀布爾嘅總統府舉行，多國代表同卸任嘅卡爾扎伊亦有出席。加尼同兩個副總統同做政府長官嘅阿卜杜拉阿卜杜拉一齊宣誓。

選前
預計冇單一候選人可以攞到過半數選票，選舉好大機會要進入第二輪投票，由攞到最多票數嘅兩位候選人再決高下。
外界擔心，可能要到10月先能夠選出新總統。如果再有咩差池，可能會影響同美國簽署雙邊安全協議。有關協議關乎北約部隊今年撤軍之後，美國駐兵人數同權利，卡爾扎伊因為同美國翻面，一直拒絕簽呢份協議。所有總統候選人承諾，一旦贏出，會同美國簽署協議，確保2015年重有成萬美軍駐守，幫手穩定局勢。

選後
預料加尼上任之後，治安仍然係一個難題，響就職禮期間，總統府同機場之間嘅一段主要道路，先後發生兩次路邊炸彈爆炸，導致十幾人死傷。
第3屆香港舞台劇獎

第3屆香港舞台劇獎頒獎禮，喺1994年舉行。
第3屆越南國會選舉

第3屆越南國會選舉喺1987年4月19號同5月3號（十一個選區）喺越南度舉行。
呢次選舉只有越南祖國陣線出嚟選而且係唯一嘅執政黨。呢屆選舉投票率係98.8％。

結果
結果係由越南祖國陣線納晒所有議席。
第3屆香港立法會選舉

2004年香港立法會選舉係香港特別行政區成立之後嘅第三屆立法會選舉，會選過全部60個議席。呢一屆取消咗6個選舉委員會代表議席，加返6個地方選區個地方直選議席，即係會選30個地方直選議席同30個功能界別議席。
菊芋

菊芋（粵拼：guk1 wu6；學名：Helianthus tuberosus）係菊科向日葵屬嘅長年生宿根草本植物，原產北美洲東海岸地區，而家喺加拿大同美國東海岸地區，歐洲同中國海邊地區可以搵到。

樣
植株大概1～3m高。有塊狀地下莖。梗比較直，但上邊啲樹枝有短糙毛或剛毛。葉嘅樣都唔一樣，上邊係互生，基部係對生品種，有葉柄，上邊有好窄對翼響度；個樣好似個蛋或橢圓噉，長10～15cm，闊3～9cm，但先端比較尖，葉邊有鋸齒。花屬頭狀花序，直徑5～9cm，雌雄同株，一般生喺枝頂；其中花公係中性，一般係淡黃色，但唔結果；管狀花係兩性，可以結果，一般係黃或啡或紫色。每年8～10月開花。果係扁嘅楔形品種，冠毛上邊大多數係有2～4個毛扁芒。

用途
佢嘅塊莖有豐富澱粉同菊糖，可以當菜食同整粥、腌鹹菜都得；可以整成淀粉同酒精、茶都得。佢嘅植株可以用嚟做庭院植物都得。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
菊芋可以做藥，有清熱凉血同消腫嘅功效。
菊苣

菊苣（粵拼：guk1 geoi6；學名：Cichorium intybus），又嗌苦苣，係菊科菊苣屬嘅多年生草本植物。

名
苦苣
佢皆因帶苦味而改成噉嘅名。

用途
佢啲花成日俾人睇，亦可以藥用。
菊花酒

菊花酒係種中式酒，用菊花、糯米同酒麯去醸，味道清甜。喺中華傳統習俗入面，重陽節要飲菊花酒。
菊石

菊石（粵拼：guk1 sek6，學名：Ammonoidea）係種絕咗種嘅頭足綱動物，呢種動物有螺旋形嘅外殼同好多觸腕，亦係中生代最具代表性嘅海洋軟體動物。佢哋約莫喺古生代泥盆紀早期出現喺地球，喺中生代嗰陣迎嚟數量爆發，超過魚類同鸚鵡螺亞綱做咗中生代海洋入面最繁盛的中低端掠食者，菊石最後喺白堊紀末滅絕事件度同非鳥恐龍、箭石、滄龍、翼龍、蛇頸龍等生物一齊絕種。
菊花茶

菊花茶係種花茶，用杭菊或者野菊花煲，亦可以當係涼茶。
菊目

菊目（Asterales）係被子植物雙子葉植物嘅其中一個目嘅植物，下面有11個科，包括菊科。
菊科

菊科（粵拼：guk1 fo1；學名：Asteraceae）係菊目下面其中一個科嘅植物，約莫有1,911屬同32,913個品種。
菊苣屬

菊苣屬（粵拼：guk1 geoi6 suk6；學名：Cichorium）係菊目菊科嘅一個屬，有約莫10個品種。
穆克什·安巴尼

穆克什·安巴尼係一個印度創業家、實業家、平面設計師。
穆塔里卡

穆塔里卡（Bingu wa Mutharika，1934年2月24號—2012年4月5號）係馬拉維前總統，2004年到2012年在位。佢喺任內換過馬拉維旗，不過社會就好有意見，結果佢死咗後就還原返。
穆伊拉

穆伊拉係加蓬一座城，恩古涅省首府，人口3萬。
穆天子傳

《穆天子傳》，又叫《周王遊行》，係中國戰國時期一本書，作者未明，記載周穆王姬滿巡遊事跡，內容將歷史同神話混雜。
穆什省

穆什省（粵拼：muk6 sap6 saang2；土耳其文：Muş ili）係土耳其嘅其中一個省，首府穆什。
穆亞夫·卡沙斯比

穆亞夫·卡沙斯比（粵拼：muk6 ngaa1 fu1 kaa1 saa1 si1 bei2；阿拉伯文：معاذ الكساسبة‎；1988年5月29號—2015年1月3號）；全名係穆亞夫·沙菲·育叔夫·卡沙斯比（معاذ صافي يوسف الكساسبة‎，黎凡特當地嘅阿剌伯話讀音： [mʊˈʕaːð-, mʊˈʕaːz ˈsˤɑːfi ˈjuːsef el kaˈsaːsbe]）；佢係一位已經死咗嘅約旦空軍飛行員。佢喺2009年從侯賽因國王空軍學院嗰度畢業，之後加入咗約旦皇家空軍，重喺2012年變咗飛行員嚟揸F-16戰機。

死
喺2014年12月26號，佢揸嘅F-16戰機喺敘利亞東北邊嘅伊斯蘭國控制住嘅拉卡地域嗰邊俾伊斯蘭國成員射咗落嚟捉咗佢，甚至喺2015年1月3號俾伊斯蘭國成員當場燒死咗佢。而佢死咗嘅消息就一直冇向外界公佈，直到2015年2月3號，由於伊斯蘭國即刻將沙伊達·穆沙維處死，所以先至向外界公佈咗呢單嘢。
穆仁理

穆仁理（K. Muralidharan Pillai，1967年10月30號—）係星加坡律師，人民行動黨成員，2016年5月開始做新加坡國會議員（武吉巴督單選區）。

早年生涯同家庭
佢老豆P.K. Pillai係一個喺1963年冷藏行動期間被拘留嘅工會領袖，喺2007年過身。佢係1996年娶咗佢從事教育工作嘅老婆N. Gowri，之後生咗一對孖仔同兩個女。

從政生涯
2016年5月7號，穆仁理喺國會嘅武吉巴督單選區補選，以61.21%得票當選，兩日後成為國會議員。
喺2020年7月10號星加坡大選，佢再次迎戰喺新加坡反對派入面高知名度嘅徐順全，雖然俾徐順全攞到比上屆多嘅45.2%選票，但係穆仁理最終成功保住議席。
穆塞韋尼

穆塞韋尼（1944年9月15號—）係當今烏干達總統（獨裁者），由1986年做到而家。
穆家駿

穆家駿（（英文）MUK Ka Chun, Nicholas），香港親中陣營政黨民建聯，港區全國青聯委員，曾經參選2019年香港區議會選舉但畀民主派支持嘅候選人羅偉珊擊敗。

早年生活
穆家駿喺2003年入讀培僑中學，曾經做過學生會成員同埋辯論隊隊長，當時穆嘅政治取態已明顯親建制，佢喺2010年入讀香港中文大學社會科學學院，但係重不時出席同埋協辦校友會嘅活動。去到2013年畢業後，穆家駿返去培僑做教學助理，修讀教育文憑後正式成為通識科教師。
穆家駿喺接受訪問時，承認自己曾經攞過英國國民（海外）護照，但就形容噉樣自己只係英國嘅二等公民。

政治參與同立場
身為民建聯同香港培青社嘅主要成員，穆家駿曾經多次以培青社嘅身份出席唔同「愛字頭」組織嘅活動，而培青社亦多次發表激進親建制同反日仇外民粹主義言論。穆本人亦曾經做過立場親共嘅教聯會網上電台HKFEEL嘅時政節目主持，又多次邀請保衞香港運動召集人傅振中擔任嘉賓。近年，佢亦不時發表批評以前西方國家殖民主義嘅言論。

香港政制議題
穆家駿主張跟從全國人大單方面定落，大幅度限制提名權同埋參選權嘅831框架，而且反對增加所有民選區議員成為提名委員會成員或當時其他親中派人士提出嘅『白票守尾門』折衷方案。穆家駿又支持《國歌法》立法，反對進行公開諮詢。

教育議題
喺國民教育議題上，穆主張增加中學教育當中強制修讀《基本法》嘅時數，而喺通識教育方面，佢接受內地媒體訪問嘅時候亦都話，就算通識教育嘅自由度高，但係喺一啲國家大是大非嘅問題上，老師唔可以立場含糊。

參與2019年香港區議會選舉
喺2019年香港區議會選舉，穆家駿接替黨友鄭琴淵，出戰本來鄭所屬嘅愛群選區，但畀民主派支持嘅候選人羅偉珊擊敗。
雖然區選敗部，但都可以喺第二年7月分到個分區委員會委員嚟做。

參與2020年香港立法會選舉
喺2020年香港立法會選舉，穆家駿本來獲提名為港島區立法會候選人張國鈞名單第三名，但香港政府後來以武漢肺炎疫情為理由，押後選舉一年。之後北京未經香港人同意，強行修改香港選舉制度，大幅度削減直選議席嘅比例。民建聯之後暫時未有公佈選舉安排。

參與2023年香港區議會選舉
2023年，穆家駿再度參選2023年香港區議會選舉，喺政府大幅度削減直選議席同排除民主派參選，三會委員可以互相提名都唔當有利害衝突嘅制度下，佢參選地區直選（灣仔）。穆家駿本身亦係工聯會成員，但同屬工聯會嘅吳秋北就並無支持佢，反而支持佢嘅競爭對手新民黨黃守東。
佢最終攞到6691票，成為灣仔區區議員。

香港培青社言論
喺2016年1月，銅鑼灣書店東主李波懷疑被中共越境擄走，香港培青社喺Facebook發佈一則「李波先生與哪些性工作者來往」嘅「通緝令」，主席陳志興隨即畀部分網民批評，話佢轉移視線同埋人身攻擊。不過，穆其後畀人揭發身為副主席，影響力反而更加大。之後，有記者喺培僑中學門外等候穆家駿，穆家駿一概拒絕回應，期間佢仲話要報警，為咗擺脫記者追訪就算睇到有車駛過都照衝出馬路。

理工大學連儂牆風波
香港理工大學學生會喺雨傘運動四周年前夕，將民主牆嘅一半改成「連儂牆」。民主牆一直由學生會管理，但校方其後用紅紙冚（kam2）住牆上有港獨字眼嘅標語，又喺學生會所擬訂嘅民主牆守則上自行加上「釋義」，指學生會幹事會即係「理工大學學校發展處」，有學生不滿，抗議校方行動，穆家駿就避開民主牆本屬學生會管理或者大學自行釋義嘅問題，指責抗議嘅學生『迫使校方高層交出民主牆管理權』，不分是非黑白。

武漢肺炎疫情期間涉嫌唔恰當索取市民個人資料
武漢肺炎疫情期間，穆家駿同埋鄭琴淵被揭發喺2020年2月以派發口罩嘅名義，唔恰當索取市民個人資料。有市民前往穆家駿同埋鄭琴淵嘅辦事處領取免費口罩時，被要求出示身份證同埋住址證明，之後有關職員仲直接自行將佢嘅個人資料填喺一張選民登記表格上。有受訪市民話，現場好多長者根本唔知道職員填寫嘅係選民登記表格，就喺表格上簽名，前後至少有幾十份表格，而職員亦完全無提及選民登記嘅事。

東京奧運期間攻擊港隊成員伍家朗
内文：第32屆奧林匹克運動會同香港相關嘅活動事件 § 伍家朗波衫事件
2021年7月24號，正值東京奧運，穆家駿喺自己嘅Facebook專頁上，攻擊羽毛球港隊成員伍家朗，話佢著黑衫出賽，質疑佢係咪唔想代表中國香港出戰，並得到李梓敬嘅和應，李梓敬更加將矛頭指向伍家朗出賽時點解無著由另一贊助商FILA所提供，印有區徽嘅球衣。唔少網民，民主派人士，甚至部分親中派人士都批評穆家駿同李梓敬嘅言論。伍家朗回應事件，話自己無獲授權印區旗落去，又話自己一直以代表香港自豪，希望大家留意運動員表現，而唔係件衫度，佢又批評穆家駿「鬧還鬧，唔該搞清楚件事先鬧啦」。最終，伍家朗喺賽事落敗，有部分評論就認為，李梓敬同穆家駿令到當時嘅伍家朗，以致港隊其他成員嘅心理質素受到影響，係港隊落敗嘅元兇。
花園街

花園街係香港油尖旺區一條街，位於九龍旺角東，北去到界限街，南到登打士街，同通菜街、洗衣街平行。
大明同大清嗰陣，花園街係芒角村種花嘅地方。

波鞋街
波鞋街運動用品店舖林立
亞皆老街以南嘅一段花園街俗稱波鞋街。成段波鞋街有超過50間賣運動鞋同埋運動用品嘅舖頭。波鞋街嘅舖頭自1980年代開始，因為香港掀起運動服裝熱潮而開始發展，逐漸形成今日嘅一處特色購物區。

2010年
内文：2010年花園街排檔三級火警
2010年12月6號凌晨喺花園街222號對開賣鞋嘅小販排檔發生三級火，燒咗約莫5個鐘頭，火場面積一度達3米乘70米，超過50個排檔同埋30間鋪頭燒咗。

2011年
内文：2011年花園街四級大火
2011年11月30號凌晨喺花園街188至198號對開嘅小販排檔發生四級火，波及兩座唐樓，造成最少9死34傷，係香港14年嚟死最多人嘅火燭。
花園街公共圖書館

花園街公共圖書館（英文：Fa Yuen Street Public Library）係一間喺香港旺角嘅公共圖書館。康樂及文化事務署管理，喺九龍旺角花園街市政大廈4至5樓。
花園餐廳

花園餐廳（英文：Sweetheart Garden Restaurant）1963年開鋪，係香港以牛扒為主打嘅港式西餐廳，而家[咩時候？]一共有十二間分店，名菜包括有T骨牛扒、西冷牛扒、牛柳同牛肉肉眼扒扒類嘢食。㷫熱嘅鐵板牛扒加汁，喳喳聲，有聲有色。呢啲牛扒用嘅鐵板係香港飲食文化特色。
花園道總站

花園道總站（Garden Road Terminus）香港一山頂纜車車站，喺香港島中環花園道，海拔高28米。
編輯
山頂纜車
花地大道

花地大道（粵拼：faa1 dei6*2 daai6 dou6）係中國廣東省廣州市入面嘅其中一條主幹道，呢條主幹道喺荔灣區入面。成條馬路南北走向，南邊從佛山市南海區嘅永安路、南港路同三山大道嘅交界嘅南港立交度開始，一直向東北行，屈個彎兜向正北邊，去到珠江隧道口嗰頭。

概要
全長3.3公里，闊40米，雙向8車道。呢條馬路分開咗南、中、北三條。

史
其實呢條路響1989年6月逳手，一直到1990年底先至起好重通埋車。喺1993——1997年，由於地鐵1號線過咗珠江之後喺花地大道地底度行，隧道喺過咗芳村站南邊嘅地下人防工程之後轉去花地大道西邊行，之後喺坑口站嘅北邊出地面行。到咗2005年，馬路又整闊咗。而改名方面，佢係用咗花卉嚟改名嘅。

交通
以下呢拃字，加粗咗嘅字係轉車嘅地鐵車站。
廣州地鐵1號綫：
西朗站、坑口站、花地灣站、芳村站

特色
喺花地大道南兩邊有好多種花嘅農戶響度。而喺花地大道中同花地大道北重有啲專業嘅批發市場喺度。喺龍溪大道口附近重有個芳村客運站畀啲乘客方便出去其它城市都得。
花園街體育館

花園街體育館，香港室內體育館之一，喺旺角花園街一百二十三號A，花園街市政大廈十三樓，英文叫Fa Yuen Street Sports Centre。行政上歸油尖旺區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
花園道三號

花園道三號（英文：Three Garden Road, Central）係香港一組寫字樓，1992年起好，喺中環花園道3號，有兩棟樓。個物業初頭叫萬國寶通廣場（英文：Citibank Plaza），2001年中文名改做花旗銀行廣場，2016年再改過中英文名。
米坦尼

米坦尼（英文：Mitanni）係喺米索不達米亞嘅古老國家，青銅器時代西亞嘅強國之一，由胡里安人喺大約公元前1550年建立，整體歷史記載唔係幾清楚，多數由鄰國所記錄嘅拼湊。最初可能係趁赫梯（西臺）消滅巴比倫同埋亞述古王國衰落嘅時候留落嚟嘅權力真空崛起，成為今日敘利亞一帶嘅最強國家。領土範圍喺現家嘅米索不達米亞嘅北部，喺公元前15世紀國力達到頂峰，係青銅器時代數一數二嘅強國，同埃及第十八王朝法老圖特摩斯三世並列，爭奪地中海東岸霸主地主，佔有目前嘅土耳其東南部、敘利亞北部同埋伊拉克北部，將亞述古王國納為附庸，首都瓦舒坎尼（Washukanni）嘅位置則尚未確定。公元前15世紀末，赫梯重新崛起，米坦尼因而改同埃及法老阿蒙霍特普二世結盟，此後米坦尼與埃及長期結盟對抗赫梯。大約喺公元前1375-1350年之間，米坦尼國王圖什拉塔被佢個仔殺死後，佢嘅仔之間發生王位繼承嘅內戰，其中一個仔沙提瓦扎逃往赫梯，赫梯國王蘇庇路里烏瑪一世藉機進攻米坦尼，米坦尼因為同法老阿肯那頓發生嚴重矛盾，失去埃及嘅援助，最終赫梯擊敗米坦尼，沙提瓦扎即位，但係米坦尼此後就逐漸衰落，並淪為赫梯嘅附庸。另一方面，亞述喺國王阿淑爾烏巴里特一世 時期（約公元前1365-1330年）崛起，米坦尼被亞述擊敗，亞述王國獨立，米坦尼反而淪為亞述嘅附庸，直至公元前1260年代，亞述國王薩爾瑪那薩爾一世在位期間，亞述併吞米坦尼。
米奇老鼠

米奇老鼠（粵拼：mai5 kei4 lou5 syu2；英文：Mickey Mouse；），中國譯做米老鼠，係一隻擬人化嘅黑色老鼠，一般係着住紅色短褲、黃色大鞋同埋白色手套。1928年係和路·迪士尼聯手乌布·伊沃克斯（英文：乌布·伊沃克斯）響迪士尼工作室創作出嚟嘅卡通角色。
米老鼠1928年11月18號喺電影《火船仔威利（中文：汽船威利號）》上第一次正式登場，作為迪士尼公司嘅官方吉祥物，米奇老鼠係世界上最出名嘅動畫角色之一。
米奇老鼠嘅女友係米妮老鼠。
米基利

米基利（粵拼：mai5 gei1 lei6，芬蘭文：Mikkeli）係芬蘭南薩窩嘅首府。
米基阿迪達

米基阿迪達（西班牙文：Mikel Arteta，1982年3月26號—）係西班牙前足球員，司職中場，最後效力英格蘭超級足球聯賽球會阿仙奴。2019年擔任阿仙奴領隊。
米基日納河

米基日納河係俄羅斯一條河，位於堪察加半島，河道全長約38公里，河水主要嚟自融雪和雨水，最終注入小基米蒂納河，係虹鱒同遠東紅點鮭嘅棲息地。
米基爾·安祖·拿度

米基爾·安祖·拿度·荷馬（Miguel Ángel Nadal Homar，1966年7月28號—），係西班牙一足球員，有「巴塞羅拿魔獸」之稱，可以踢中堅或者防守中場，係西班牙足球代表隊主力之一，出席過1994年FIFA世界盃、1996年歐洲國家盃、1998年FIFA世界盃同埋2002年FIFA世界盃等等。
佢係西班牙網球奧運冠軍拿度嘅叔父。
第6千年

第6千年係公元開始第六個千年，喺第5千年同第7千年中間，由5001年1月1號到6000年12月31號。

天文現象
5001年9月11號：水星掩軒轅十四。
5366年8月27號：金星掩畢宿五，對上一次有行星掩畢宿五已經係前18980年7月15號。
5898年8月30號：金星掩軒轅十四。
5974年9月25號：水星掩軒轅十四。
第6屆中華民國總統選舉

第6屆中華民國總統選舉響1978年3月21號舉行，而副總統選舉就響3月22號舉行。
呢次選舉係中華民國第六次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉，響台北市陽明山中山樓到進行。副總統選舉同總統選舉分開計票，而且亦唔係同總統同一張名單選嘅選舉制度。
選舉結果，行政院長蔣經國成功贏出總統，台灣省主席謝東閔就成為第一位臺籍人士副總統。
第69屆西班牙國會選舉

第69屆西班牙國會選舉喺2016年6月26號舉行。
西班牙半年之內舉行嘅第二次選舉，結果係由臨時首相拉霍伊領導嘅執政人民黨再次攞到多數議席，但係仍然唔過半，各個政黨之間要互相談判睇吓可唔可以籌組到聯合政府。

背景
西班牙係舊年十二月選舉之後，一直籌組唔到聯合政府，所以國王菲臘六世早前宣布重新舉行選舉。

人民黨
帶領人民黨嘅暫代首相拉霍伊出席競選活動就話，英國「脫歐」之後，西班牙更加需要一個強而有力嘅政府嚟維護國家利益，強調人民黨係唯一能夠畀到穩定嘅政黨。

人民黨
民意調查話，人民黨又會贏出。但係依然攞唔到過半數議席，要同其他黨派籌組聯合政府，可能又會再次陷入政治困局。

聯合我們可以聯盟
至於「我們可以黨」同「聯合左翼黨」組成嘅左翼聯盟，預料攞到票數會超越工人社會黨。

公民黨
而公民黨就會繼續排第四。

競選活動
西班牙星期日（26號）再次舉行大選，各政黨係選前最後一次拉票。

結果
人民黨再次響選舉入面贏出，拉霍伊話人民黨再次成為第一大黨而且攞到執政權。人民黨呢次攞到一百三十七席，雖然比半年前嘅選舉攞多十四席，但係仍然攞唔到過半議席，唔可以單獨執政。而人民黨嘅傳統盟友，排第四嘅公民黨，呢次就攞到三十二席，雖然公民黨表示已經準備好同人民黨傾籌組政府嘅嘢，但係兩個黨加埋都唔夠半數，估計組閣難度同半年前一樣大。

人民黨
人民黨自從上次選舉開始，就一直打安全牌，希望選民響經濟打擊嘅恐慌下，重新支持曾經帶領國家走出經濟危機嘅人民黨。而人民黨雖然響呢次選舉贏出，但係西班牙嘅政治僵局依然未有解決，拉霍伊之前話，希望人民黨響呢次選舉嘅表現，能夠說服其他黨派同人民黨合組聯合政府，但係如果未來幾個月各黨派嘅談判依然唔掂，西班牙就可能又要搞第三次選舉。

社會黨
社會黨攞到議席雖然都輕微減少，由上次嘅九十席縮水到八十五席，但黨魁桑切斯對佢哋攞到席數比「我們可以黨」多，能夠保住左翼第一大黨嘅稱號感到開心。

聯合我們可以聯盟
曾經自稱唯一有機會打底人民黨嘅「我們可以黨」，黨魁響初步結果公佈之後就舉行集會，承認呢次選舉做得唔夠好。之前有分析預期，呢個近年出名為首嘅政黨「我們可以黨」聯盟，攞到議席估計可以超越傳統左翼社會黨，成為全國第二大黨，但最後事與願違，只能夠保住上次選舉嘅七十一席。

分析
由於呢次選舉日子響英國脫離歐盟公投之後，全球經濟大幅震盪，英鎊大跌，亦令到一直以嚟非常依賴英國遊客嘅西班牙，旅遊業受到衝擊。分析認為，響唔明朗前景之下，西班牙選民可能會更著重國家經濟安定，所以投票偏向保守。
第6屆俄羅斯總統選舉

第6屆俄羅斯總統選舉喺2012年3月4號喺俄羅斯聯邦舉行。前總統兼時任總理普京以63.64%得票率當選，會做6年總統。不過有反對者話有舞弊。
第6屆保加利亞總統選舉

第6屆保加利亞總統選舉響2016年11月6號同13號舉行。
東歐國家保加利亞舉行嘅總統選舉第二輪投票，由親俄候選人贏出，意味俄羅斯響東歐嘅影響力擴大，對西方特別係北約制約莫斯科無疑係一大打擊。

分析
另外，特朗普贏出之後，為歐洲右翼同反建制勢力都打咗強心針，未來一年，九個歐洲國家都會舉行選舉或公投，外界關注呢股反建制浪潮會唔會響歐洲蔓延。
第68屆西班牙國會選舉

第68屆西班牙國會選舉喺2015年12月20號舉行。

過程
1月31號，西班牙左派政黨我們可以（Podemos）喺首都馬德里市中心搞大型遊行，引咗成萬人嚟反對現任政府緊縮政策，為咗年底選舉鋪路。
第6屆北愛爾蘭議會選舉

第6屆北愛爾蘭議會選舉響2017年3月2號舉行。

背景
2017年1月，時任北愛爾蘭政府副首席部長、新芬黨領袖麥吉尼斯辭職，執政聯盟嘅新芬黨響限期過後，重未能夠選出人選，接替早前辭職嘅副首席部長麥吉尼斯，搞到民主統一黨同新芬黨嘅執政聯盟破裂而要解散議會提前選舉，亦搞到民主統一黨首席部長范愛玲自動冇嗮職務。

結果
選舉結果揭曉，響九十個議席入面，民主統一黨攞到廿八個席位，保住第一大黨嘅地位。新芬黨仍然係第二大黨，但係攞到議席比2016年大幅增長，有廿七席。

選前
分析家擔心，一旦選舉過後，新芬黨重未能夠同民主統一黨化解分歧，北愛可能直接由倫敦管治，但係由於北愛爾蘭大部分人都支持留歐，而民主統一黨就贊成脫歐，外界擔心，北愛局勢將會令到英國脫歐進程進一步複雜化。

選後
分析認為，新芬黨席位增加，就必然要求響執政聯盟入面扮演更重要嘅角色。響英國脫歐公投之後，新芬黨已經講過好多次，北愛爾蘭有可能發動脫離英國嘅公投。
根據北愛爾蘭嘅分權協議，北愛政府必須由統一派政黨同民族派政黨共同管理。民主統一黨同新芬黨將會響來緊三個禮拜入面協商籌組聯合政府，但係兩黨之間重存在巨大分歧，北愛政局前景仍然唔明朗。如果兩大政黨唔能夠達成協議，北愛爾蘭將會再舉行選舉。
第6屆印尼立法機構選舉

第6屆印尼立法機構選舉喺1992年6月9號舉行。
結果係由專業集團黨攞到二百八十二贏出，雖然席數比上屆少咗但係喺選票上返而比上屆攞多咗。

結果
投票結束之後喺票站點完票就要將選票運到中央選舉機構。正式結果喺6月29號公布，喺一億零七百五十六萬五千六百九十七人入面有90.91％人出嚟投票。
第6屆伊朗總統選舉

第6屆伊朗總統選舉響1993年6月11號舉行。
董學賢

董學賢（Benny Tung）係香港馬評人，亦係馬評人董驃嘅細仔，祖籍浙江寧波，香港出世。

簡介
佢讀過「番禺會所華仁小學」和「香港培正中學」，由高中開始去英國讀書，大學時期喺溫徹斯特大學攞咗商業管理（市場營銷）學士學位，同埋喺英國金士頓大學考咗電影製作碩士學位。

經歷
2012年－2013年馬季期間，先後幫香港賽馬主持馬季開鑼特輯《馬季新揭示》，同埋打吡特輯《打吡立方睇》。
2013年－2014年馬季期間，董學賢加入亞洲電視本港台嘅《賽馬直擊》，做咗賽馬節目主持人。
2014年馬季之後，董學賢放棄評馬人工作，轉行開香水店。
董幸兒

董幸兒（英文：Nana Dong，1986年1月25號—），藝名屯門娜娜，係香灣街頭女歌手，中國大陸出世，14歲落嚟香港，2018年因為喺屯門公園表演歌舞娛樂老伯（當中以一位叫「Happy伯」嘅擁躉最出名）而畀一啲人批評有傷風化。2022年佢參加無綫電視搞嘅歌唱比賽《中年好聲音》成功入圍初賽一百強，但未能晉級五十強。2023年頭佢同41歲老公結婚，娛樂媒體都有報道。
董思成

董思成，係大韓民國嘅一個男藝人同埋歌手。
董家渡

董家渡係上海地方，喺上海老城廂同黃浦江南外灘之間。呢度有上海現存最早嘅天主堂，以及最早嘅會館。
董建華

董建華，GBM（粵拼：dung2 gin3 waa4，1937年7月7號—）係前中國人民政治協商會議第十屆全國委員會副主席，亦係第一、二任（第二屆剩下任期未完就請辭）香港特別行政區行政長官，亦即係香港主權移交畀中華人民共和國之後嘅第一位行政首長。

生平
董建華喺1937年7月7號（同日發生蘆溝橋事變）喺上海出世，鄉下喺浙江省寧波市；1947年成家人搬咗去香港落腳。1960年嗰陣佢喺英國利物浦大學攞到海事工程理學士學位，之後接手家族生意「東方海外（國際）有限公司」（港交所：00316），到做咗特首之後先退出業務。

涉足政界
1990年代初，董建華開始涉足政界事務。佢得當時香港總督彭定康請入香港行政局。喺得到江澤民嘅支持之後，四百人推選委員會選咗佢做特區嘅首任特首。但係响佢第一屆特首嘅五年任期（1997年至2002年）內，香港出現經濟（例如1997年亞洲金融風暴、2000年科網股泡沫爆破）、公共衛生（禽流感）同政治危機，搞到民怨沸騰。而佢更被人話用人唯親（好似任用路祥安，搞出香港大學民調風波），亂出政策（好似八萬五房屋政策）。但係，就算係咁，响佢第一屆特首任期就嚟完嗰時，進行第二屆特首嘅選舉嗰陣，因為冇第二啲候選人攞到足夠選舉委員嘅提名，董建華結果喺呢次選舉入便，可以自動連任。
之後，聽講[未記出處或冇根據]董建華順從北京中央政府意思，想夾硬通過香港基本法第23條嘅立法草案。嗰條草案將好多香港同其他世界先進地區一路都有嘅自由同埋人權，睇做叛國、分裂國家、顛覆等嘅重罪。再加上佢個政府喺處理非典型肺炎（沙士，SARS）嗰陣聽信廣東省方面提供嘅假疫情，冇睇到問題嘅嚴重性，搞到有299人死咗，包括唔少醫護人員。香港人忍無可忍，終於響2003年7月1號發動咗1989年之後香港最大型嘅街頭遊行七一大遊行，有大約50萬嘅香港人着黑衫，要求董建華落台，同響2007年、2008年進行雙普選（行政長官、香港立法會）。
呢次遊行影響深遠。香港行政會議成員、自由黨嘅田北俊因遊行而轉軚反對立法，終於令23條草案過唔到。而負責23條立法嘅官員保安局局長葉劉淑儀，由民望第一跌到落包尾，受盡千夫所指，最後黯然落台。而董建華亦响第二屆任期未結束嘅情況下，喺2005年3月因以健康為理由請辭（腳痛落台），由當時嘅政務司司長曾蔭權接任剩下兩年任期，亦宣佈因為家庭原因同家庭成員嘅意見，放棄爭取連任，唔再參選第三屆香港行政長官選舉，行政長官任期到2007年6月30號完結，佢成為香港主權移交之後就第一位唔尋求連任嘅特首。
喺全國政協十屆三次會議閉幕會上便，董建華畀人增選咗做政協第十屆全國委員會副主席。
2019年（中華人民共和國成立70周年），董建華獲中國大陸政府頒授「一國兩制傑出貢獻者」嘅榮譽稱號。

屋企人
董建華嘅老豆係叱吒一時嘅船王董浩雲，細佬叫董建成，夫人係董趙洪娉，最好嘅朋友係霍英東。
葵芳站

葵芳站（粵拼：kwai4 ng1 zaam6；英文：Kwai Fong Station）係香港港鐵荃灣綫嘅一個架空車站，響新界葵涌中南部葵仁路，葵青區裏面。個站喺1982年5月10號啟用。

車站結構
葵芳站係個架空車站，地面係車站大堂，而月台架空喺大堂之上。佢係荃灣綫向南行第二個架空車站。月台採用側式月台設計，兩個月台嘅候車位置俾路軌分隔。來往葵興站一段嘅架空路軌設有混凝土隔音屏障，係首項地鐵喺起嗰時已經規劃嘅減低噪音工程，以減低列車嘈音對鄰近嘅葵芳邨影響。

利用狀況
葵芳站係葵青區葵涌部份嘅大型交通中轉站，有多條巴士線連接，車站又設有大型巴士總站，畀乘客轉巴士入新界西北區，再加上附近又有多個大型商場、公共屋邨和葵青劇院，另外有唔少讀青衣IVE嘅學生，都搭港鐵荃灣綫或巴士到本站轉88C小巴或IVE校巴返放學，成為區內最繁忙嘅港鐵車站。車站除咗服務轉車客外，亦主要服務位於車站東北嘅葵芳邨以及東部及南部嘅葵涌工業區。
該站收費區設有4部公眾電腦，畀乘客上網。

車站歷史
地底集體運輸系統路綫圖1967年建議方案。圖中「垃圾灣」即係而家「葵芳站」
葵芳站位於葵涌垃圾灣（即醉酒灣）堆填區，通車時跟附近嘅葵芳邨改名「葵芳」。

月台閘門
港鐵公司喺2011年8月完成加建月台閘門，大約高1.5米。

事件
2019年8月11號，八一一深水埗示威活動同八一一港島東集會嗰日夜晚，有示威者喺葵芳站聚集，差人喺站入面放催淚彈。
葵若菜

葵若菜 ，係日本嘅一個女演員。

拍過嘅作品一覽
呢個表唔完整，歡迎加料。
葵蓬洲

葵蓬洲（粵拼：kwai4 pung4 zau1）喺廣州芳村，係花地河以西、廣佛河以北、葵蓬涌以東圍成嘅一個島。

歷史
葵蓬洲喺明正統年間（1436年）建村，當時叫「江心沙洲」，係珠江江心島，後來改名。

名
當時島上有好多葵蓬搭建嘅棚寮，故名。
葵青劇院

葵青劇院（Kwai Tsing Theatre）係香港一劇院，喺葵芳中部，就近港鐵葵芳站。佢係區域市政局決定起嘅，喺葵青區，所以就叫葵青劇院。戲院一九九六年動工，一九九九年啟用。家下係香港中型表演場地之一。
喺興寧路十二號，開朝九晚十一。設施有表演場地，以及演藝廳、黑盒劇場、廣場、演講室、舞蹈室、排演室。

地理
葵青劇院周圍，四面平坦，三面環路，一面接樓。佢東北係新都會廣場，西北有興芳路，西南有葵福路，東南有興寧路。而佢正門門牌，就係興寧路十二號。東面見葵芳地鐵站，西北見葵涌運動場。

史
葵青劇院，塊地原本係葵涌對出嘅垃圾灣，卽係海來嘅，有水上人聚居。二十世紀六十年代，垃圾灣填海，是爲葵涌新區。而葵青劇院笪地，連同家下新都會廣場、葵涌廣場兩笪地，曾經係葵泰臨時房屋區所在地。葵泰拆咗之後，先後落成葵涌廣場、新都會廣場，而葵青劇院笪地，就一直丟空。
喺新界人口眾多嘅行政區之中，都有大會堂、民娛中心等，唯獨葵青區無文藝表演場地。最尾區域市政局決定起葵青劇院。劇院於一九九六年動工，耗資約莫四億七千萬港元。到咗一九九九年十一月十八號，由臨時區域市政局主席劉皇發主持開幕。
後尾香港政府廢區域市政局，場地就交畀政府部門，康樂及文化事務署管。

場地
葵青劇院家下係康樂及文化事務署之下，新界五個主要演藝場地之一。劇院外表，由幾個弧形組成，牆有曲有直，以圓滑夾埋一個建築。咁嘅外觀，標誌本土藝術多元。劇院主要表演場地，有演藝廳，是爲中型表演場地。此外有展覽場地、排演同埋演講室，種種設施，迎合藝術工作者嘅需要。
葵青區

葵青區係香港地方行政區，裏面主要咨詢機構係葵青區議會，選舉代號係S，有28個分區。個區分成兩部份，葵涌同青衣，兩個部份都響新界。立法會選舉屬新界西。2006年為止，人口有52萬3300，佔香港人口百分之7.6，十八區排第四。葵青區人口密度係每平方千米有2萬2421人，係新界各區之中最高，遠超新界平均數3748人。
葵青區同新界其他區唔同，唔係新界理民府分區走出來。1985年之前，葵涌同青衣都係歸荃灣區，之不過因為荃灣新市鎮發展，遠超一區之力，就響1985年4月1號將葵涌同青衣拆出來，另立葵涌及青衣區，同時亦選出相應嘅區議會。到咗1988年，就簡短啲，改叫葵青區。
區裏面世界知名嘅嘢有貨櫃碼頭，青馬大橋等建築。而百分之七十五嘅人都係住公屋。

行政
葵青區雖然係地方行政區，然而唔少政府部門會因應性質，各有各分法，所以葵青區只係選舉同民政事務處嘅分界。葵青區未大力發展之前，已經有唔少鄉落，葵涌嘅村係歸埋荃灣鄉事委員會，而青衣島係歸青衣鄉事委員會。葵青區嘅當然議員，但原居民代表，只有青衣鄉事委員會主席，因為荃灣鄉事委員會已經響荃灣區議會有當然議員。

分區
葵青區人口密集，2007年選舉分區有28個，順編號落。葵涌嘅由S01到S17，十七分區分別係葵興、葵盛東邨、上大窩口、下大窩口、葵涌邨、石蔭、安蔭、新石籬、石籬、大白田、葵芳、麗瑤、荔華、祖堯、興芳、荔景同葵盛西邨。青衣嘅由S18到S28，十一區分別係安灝、偉盈、青衣邨、翠怡、長青、長康、盛康、青衣南、長亨、青發同埋長安。
2007年區議會選舉，香港政府將葵青區南邊，荔華區嘅盈暉台地段劃歸深水埗區。

地理
葵青區響新界中南部，地近九龍，南便隔住維多利亞港對住香港島。北便同西便係荃灣區、東便係沙田區、東南便係深水埗區。西南海界接離島區，東南海界接油尖旺區同中西區。藍巴勒海峽將個區分成兩部份，東便係葵涌，響新界大陸上便，西便係青衣島，同大陸分開。葵青區因為係荃灣區分拆出來，係荃灣新市鎮一部份，所以區內冇核心地帶，比較似樣嘅聚腳點，葵涌一便係港鐵葵芳站一帶，青衣則係港鐵青衣站一帶。
葵青區議會

葵青區議會係香港18個區議會嘅其中之一，負責協助處理新界葵青區嘅事務。依家有32個議員，其中直選議員有31個，同當然議員1個（區內嘅鄉事委員會主席）。
葵花籽油

葵花籽油係種食油，由葵花嘅種子提煉成，主要產地有俄羅斯、烏克蘭同阿根廷。葵花籽油嘅不飽和脂肪酸比例大約90%，所以係屬於比較健康嘅食油。
葵芳邨

葵芳邨（Kwai Fong Estate）香港公共屋邨之一，喺新界葵涌。邨一九七一年入伙，有依條邨之故，當地一帶亦叫葵芳。後來爆出鹹水樓單嘢而重建，如今有十二座，重建一九八七年入伙。邨址為興芳路一百七十七號。行政上歸葵青區。
葵芳邨介乎兩個地鐵站之間，亦即葵芳地鐵站同葵興地鐵站。
葵芳

葵芳地鐵站望出葵青劇院。右方為新都會廣場，左方為貨櫃碼頭工廠地，遠方為葵盛
重建後葵芳邨。葵芳邨為葵芳起源地。
葵芳（Kwai Fong），香港新界嘅一個地方，因葵芳邨而命名。行政而言，屬於葵青區入面，葵涌嘅下葵涌。建設而言，係荃灣新市鎮嘅一部份。地方平坦，都係填海得來。
北面𡰪𡰪，叫葵興，出自葵興邨，亦為填海地。連接葵興葵芳嘅道路，叫興芳路。西北有山，因為葵盛邨而叫葵盛。而葵芳之南，為葵涌貨櫃碼頭相連工廠地。葵芳之東係原本葵涌村地農地，後有葵涌道相隔，唔少化成工廠地，一般叫大連排道工業區。再向東南就係山地，為九龍到大帽山之山脈，山上有青山公路。
葵芳原為葵涌填海地，原本成塊地都叫葵涌。有葵芳邨之後，近邨就叫葵芳。葵芳邨西有個細嘅墟市，之後起咗地下鐵路，有咗葵芳地鐵站、又有咗私人屋邨新葵芳花園，依一帶就日漸興旺。葵芳地鐵站西面，有兩大商場，葵涌廣場同新都會廣場，係現今葵芳最旺嘅地方。一般而言，葵芳並不包括工廠地，嗰啲都係葵涌名下，但有時由於無顯著地名，方便指示時亦會叫葵芳。
葵芳有葵涌運動場，為荃灣新市鎮主要運動場之一。葵涌劇院，亦為葵青區主要文娛場所。亦有室內體育館，叫林士德體育館。

道路
葵芳對外主路，為葵涌道，南去九龍，北去葵涌北部。葵涌道北端為昌榮路廻旋處，可通去大窩口、荃灣同沙田等地。
另一條主路，叫興芳路，去葵興同葵盛。興芳路，南駁葵青路，可以去青衣。葵青路經葵青交匯處，可上荃灣路，去荃灣、屯門等地。
葵福路為駁通荃灣同荔景嘅路，經過葵盛同葵芳。由於路過葵盛山地，路稍為曲折。東南端駁通荔景山道。是為去荃灣去荔景嘅主路。
聖女熱內維耶芙

聖女熱內維耶芙（423年—502年）係法國巴黎嘅天主教會同東正教會嘅主保聖人，傳說佢勸掂法蘭西國王克洛維一世做咗頭一位接受基督教浸禮嘅歐洲國王。
聖女星

聖女星（Miriam），即係小行星102，係太陽系小行星帶嘅一粒小行星，喺1868年8月22號發現。
美國足球代表隊

美國足球代表隊，花名星條軍團、洋基隊，係代表美國嘅足球隊，由美國足球總會打理，會出席國際足球賽事好似世界盃咁。
由1991年開始，美國一直都係美洲金盃嘅東道主。
美國英文

美國英文（英文：American English），又可以叫美式英文，係喺美國度講嘅好多種英文方言嘅總稱。雖然美國法律無規定到官方語言，但係美國英文就係實際上嘅官方語言。
根據1990年人口普查，97%嘅美國居民識得講「好」或者「好好」嘅英文；只有0.8%嘅人完全冇講英文，而1890年有3.6%[未記出處或冇根據]。到2005年，三分之二以上嘅英文母語者講美國英文[未記出處或冇根據]。

語音
唔該幫下手加長、改好啲呢篇文。討論頁或者要求加料版可能有多啲資料。
一般來講，美國英文係有捲脷音嘅，即係有r啲字喺頭喺尾都有發音，好似car讀[kʰɑɹ]噉，有讀埋個r。相對嚟講，現代英國英文裏面嘅r，如果r喺開音節喺一個母音後面，就唔會讀埋。例如car或者door就唔會讀埋個r。
另外，/ɑː/同/ɒ/係同音嘅，兩者都係讀[ɑ]。例如dollar呢個字，按英式讀法會讀成[ˈdɒlə]，但按美式讀法就會讀成[ˈdɑlɚ]。
/æ/音喺/m，n/之前，佢變成[eə̯]，好似man讀[meə̯n]噉，喺/ŋ/之前，佢變成[eɪ̯]。
/ɪ/音喺弱讀音節嗰陣，讀成[ə]，好似service讀[ˈsɝvəs]噉，但係喺/k，ŋ/之前就讀[ɪ]。